Մահա Վաջիրալոնգկորն

Մահա Վաջիրալոնգկորն (, , ), Չակրի արքայատոհմի ներկայացուցիչ, ճանաչվել է Թայլանդի արքա 2016 թվականի նոյեմբերի 29-ին։ Ադուլյադեդ Պումիպոնի միակ որդին է, որը մահացել է 2016 թվականի հոկտեմբերի 13-ին։ Թագադրվել է Ռամի X անվան տակ։

Կենսագրություն 

1972 թվականի ամբողջական տիտղոս՝ Սոմդետ Պհրա Բորոմա Օրասատհիրատ Չաո Ֆան Մահա Վաջիրալոնգկորն Սայամ Մակուտրաչակուման (, Մեծն գերազանցություն արքայազն Մահա Վաջիրալոնգկորն, արքայի ժառանգորդ)։

Սկզբնական կրթությունը ստացել է Բանգկոկում, ապա ուսումը շարունակելու համար ուղարկվել է Մեծ Բրիտանիա և Ավստրալիա։ 1976 թվականին Կանբերրայում ավարտել է արքայական ռազմական քոլեջը, որտեղ ստացել է ռազմական օդաչուի կրթություն։

2016 թվականի նոյեմբերի 29-ին ճանաչվել է Թայլանդի թագավոր։

Ընտանիք 
1977 թվականին արքայազնը ամուսնացել է Մոմ Լուանգ Սոամսավալի Կիտիակարայի հետ (Սիրիկիտ թագուհու բարեկամուհին, Վաջիրալոնգկորնի զարմուհին)։ Նրանք ունեն մեկ դուստր՝ արքայադուստր Բաջրակիտիաբհան (1978)։

Սակայն շուտով նրանք բաժանվեցին (դե ֆակտո՝ 1980-ին, դե յուրե պաշտոնապես բաժանվել են 1991 թվականին) և արքայազնը որոշ ժամանակ ոչ պաշտոնապես ամուսնացած էր դերասանուհի Յուվադհիդոյ Պոլպրասետի հետ (առաջին որդու ծնունդից հետո ստացել է Մոմ Սուջարինի Մահիդոլ անունը), որից ունի չորս տղա և մեկ դուստր։ Նա ստացել է «կրտսեր» արքայադուստրի տիտղոս, հավասարվելով իր երեխաներին։ 1994 թվականին նրանց ամուսնությունը դարձավ պաշտոնական։ Սակայն 1996 թվականին սկանդալ բարձրացավ, այն կապված էր նրա հետ, որ արքայազնը նրան մեղադրում էր 60-ամյա մարշալ Անանդ Ռոտսամհանի հետ դավաճանության մեջ։ Նա իր երեխաների հետ ուղևորվել Մեծ Բրիտանիա (ապա ԱՄՆ), որից հետո նրանք որպես արտագաղթյալներ կորցրեցին թագավորական տիտղոսը։

2001 թվականին արքայազնը պաշտոնապես ամուսնացավ Սրրիասմի Ակհարապհոնգպրիչայի հետ, որը աղախին էր (մինչև 2005 թվականի սկիզբը ամուսնության մասին լուրը մնացել է գաղտնի), 2005 թվականի ապրիլին ժառանգորդ արքայազն Դիպանգկորն Ռասմիչոտիի ծնվելուց հետո ստացել է Մոմ Սրիրասմի Մահիդոլ արքայադստեր տիտղոսը։

2014 թվականի դեկտեմբերին Սրիրասմի արքայադուստրը ինքնակամ հրաժարվել է արքայական տիտղոսից։ Արքայազն Վաջիրալոնգկորն և Սրիրասմին պաշտոնապես բաժանվեցին։ Արքայադստեր բարեկամներին զրկեցին արքայական կոչումներից, այն պատճառով, որ որոշները զբաղվել էին կաշառակերությամբ։

Արքայազնի երեխաներից ներկայումս միայն երեքն ունեն արքայական տիտղոս։

Երկար ժամանակ արքայազնը ապրել է արտասահմանում։

Թայլանդի արքա 
Ադուլյադեդ Պումիպոն արքան 1972 թվականի դեկտեմբերի 28-ին նրան նշանակեց գահի ժառանգորդ։ 1935 թվականին նա դարձավ առաջին արքան, որը ծնվել է Թայլանդում, քանի որ Ադուլյադեդ Պումիպոնը ծնվել էր ԱՄՆ-ում, իսկ Անանդա Մահիդոլը (1935—1946)՝ Գերմանիայում։

2016 թվականի հոկտեմբերի 13-ին Ադուլյադեդ Պումիպոնի մահից հետո Մահա Վաջիրալոնգկորնը դարձավ Թայլանդի հաջորդ արքան։ Արքայազնը խնդրեց հետաձգել թագադրումը, սուգը հարգելու համար։ Պրեմ Տինսուլանոնը Թայլանդի ռեգենտն էր մինչև նոյեմբերի 29-ը, երբ Մահա Վաջիրալոնգկորնը հայտարարվեց թագավոր Ռամի X-ի թագադրումը տեղի է ունեցել 2017 թվականի աշնանը։

Ծանոթագրություններ

Արտաքին հղումներ 
 
 
 Թայլանդի արքայական ընտանիք և Չակրի արքահայատոհմ 
 Crown Prince Maha Vajiralongkorn / Globalsecurity.org 

Թաիլանդցի օդաչուներ
Թաիլանդցիներ